**Отворен процес јавних консултација о Преднацрту закона о измјенама и допунама Закона о основама безбједности саобраћаја на путевима у Босни и Херцеговини**

Министарство комуникација и транспорта Босне и Херцеговине започиње процес јавних консултација о Преднацрту закона о измјенама и допунама Закона о основама безбједности саобраћаја на путевима у Босни и Херцеговини.

У складу са Правилима за консултације у изради правних прописа у институцијама Босне и Херцеговине („Службени гласник БиХ“, број 5/17), процес јавних консултација је отворен у периоду од 15. 11. 2023. до 22. 12. 2023. године.

Позивамо Вас да учествујете у консултацијама и својим примједбама, сугестијама и приједлозима дате допринос изради што квалитетнијег прописа.

У консултацијама можете да учествујете путем интернетске странице доступне на сљедећем линку: https://www.ekonsultacije.gov.ba/.

Водитељица консултација је Динка Масло (dinka.maslo@mkt.gov.ba).

Они који први пут учествују потребно је да изврше пријаву унутар система еКонсултације, који се налази на сљедећем линку: <https://ekonsultacije.gov.ba/account/login>.

Након пријаве у систем еКонсултације, у падајућем менију одаберите институцију - Министарство комуникација и транспорта Босне и Херцеговине - кликните страницу „КОНСУЛТАЦИЈЕ“ и извршите одабир предметног Преднацрта а потом кликните на прозор „УЧЕСТВУЈ“. Након тога ће се отворити могућност давања појединачних приједлога или коментара по члановима Преднацрта.